के॰ एल॰ राहुल

कन्नौर लोकेश राहुल (जन्म १८ अप्रैल १९९२), जोकि केएल राहुल या लोकेश राहुल नाम के रूप में भी जाने जाते हैं, एक भारतीय क्रिकेट खिलाड़ी है। राहुल घरेलू क्रिकेट में कर्नाटक के लिए खेलते हैं। ये एक दाएं हाथ के बल्लेबाज और वैकल्पिक विकेट-कीपर है। राहुल २०१० आईसीसी अंडर-१९ क्रिकेट विश्व कप में भारत के लिए खेले थे। इनके अलावा ये २०१३ २०१७ तक आईपीएल की टीम रॉयल चैलेंजर्स बैंगलोर के लिए खेले थे और उसके बाद २०१८ इंडियन प्रीमियर लीग में किंग्स इलेवन पंजाब के लिए खेले जिसमें ६५९ रन बनाये। लोकेश राहुल लखनऊ सुपर जायंट्स के पहले कप्तान हैं।

राहुल मेलबर्न में २०१४-१५ टेस्ट मैचों की सीरीज में ऑस्ट्रेलिया के ख़िलाफ पहली बार आये और अपने अंतरराष्ट्रीय कैरियर की शुरूआत की थी। सिडनी में अपने दूसरे टेस्ट मैच में उन्होंने अपना पहला टेस्ट शतक बनाया जिसमें ११० रनों की पारी खेली थी और इंग्लैंड के खिलाफ १८ दिसंबर २०१६ को टेस्ट मैच में इन्होंने १९९ रनों की पारी खेली थी।

2021 साउथ अफ्रीका मे केएल राहुल साउथ अफ्रीकी धरती पर टेस्ट शतक लगाने वाले दसवें भारतीय बल्लेबाज हैं | केएल राहुल बतौर ओपनर शतक लगाने वाले दूसरे भारतीय बल्लेबाज हैं. इससे पहले वसीम जाफर ने 2007 के केपटाउन टेस्ट में 116 रनों की पारी खेली थी.

टी२० कैरियर
राहुल ने २०१६ की भारत–वेस्टइंडीज श्रृंखला में पहले टी२० मैच में ५१ गेंदों पर नाबाद ११०* बनाए थे। लेकिन मैच भारत हार गया था। इन्होंने २०१८ में भारत के इंग्लैंड दौरे पर पहले मैच में अपना दूसरा टी-२० शतक बनाया और इस बार भी ये नाबाद रहे है। 

राहुल ने अबतक छह देशों में टेस्ट मैच खेले हैं और सभी जगह उन्होंने शतक जमाए हैं. साउथ अफ्रीका से पहले वे भारत, इंग्लैंड, ऑस्ट्रेलिया, श्रीलंका, वेस्टइंडीज में शतक लगा चुके हैं. राहुल ने सर्वाधिक दो शतक इंग्लैंड में लगाए हैं.

आईपीएल कैरियर 
राहुल ने 2020 और 2021 के सीजन के दौरान 27 मुकाबलों में पंजाब की कप्तानी की. इस दौरान टीम को 11 मुकाबलों में जीत और 14 में हार मिली | 

आईपीएल 2021 में केएल राहुल ने 13 मैचों में 62.60 की औसत से 626 रन बनाए, जिसमें छह अर्धशतक शामिल रहे |

बाद में वह लखनऊ सुपर जायंट्स के कप्तान के रूप में आईपीएल में नई टीम में शामिल हुए।

के.एल. राहुल के मुख्य रिकार्ड्स
KL Rahul IPL Runs
 2013-14 के घरेलू सत्र के दौरान, उन्होंने 1,033 प्रथम श्रेणी रन बनाए और यह उस सीजन का दूसरा सबसे बड़ा स्कोरर था।
 2014-15 में दलीप ट्रॉफी में, उन्होंने पहली पारी में 233 गेंदों में 185 रन बनाए और दूसरी पारी में 152 रन बनाए और मैन ऑफ द मैच बने।
 सिडनी में 2014 बॉक्सिंग डे टेस्ट मैच में, उन्होंने 110 रन बनाए और अपना पहला अंतरराष्ट्रीय शतक बनाया।
 2016 में, उन्होंने अपना पहला एक दिवसीय अंतर्राष्ट्रीय बनाया और फिर से शतक बनाया और अपने पदार्पण में ऐसा करने वाले पहले भारतीय क्रिकेटर बने।
 2017 में, वह लगातार 7 टेस्ट अर्द्धशतक बनाने वाले पहले भारतीय और 6 वें समग्र क्रिकेटर बने ।
 अप्रैल 2019 में, वह 2019 क्रिकेट विश्व कट के लिए भारतीय टीम में थे और उन्होंने फिर से श्रृंखला में श्रीलंका के खिलाफ मैच में शतक बनाया।
 आईपीएल 2020 में केएल राहुल ने 55.83 की औसत से बनाए 670 रन बनाकर ऑरेंज कैप पर कब्जा किया था 

1992 में जन्मे लोग
जीवित लोग
भारतीय क्रिकेट खिलाड़ी
बंगलोर के लोग
बैंगलोर के खिलाड़ी
भारतीय एक दिवसीय अंतरराष्ट्रीय क्रिकेट खिलाड़ी
भारतीय टेस्ट क्रिकेट खिलाड़ी
भारतीय ट्वेन्टी २० क्रिकेट खिलाड़ी
किंग्स इलेवन पंजाब के क्रिकेट खिलाड़ी
दाहिने हाथ के बल्लेबाज़
भारतीय विकेटकीपर